**Obrazloženje**

**Nacrta Odluke o izmjenama i dopunama Odluke o komunalnim djelatnostima**

Zakonska osnova za donošenje ove Odluke sadržana je u članku 33., članku 37., i članku 48. Zakona o komunalnom gospodarstvu (»Narodne novine«, broj 68/18, 110/18 - Odluka Ustavnog suda RH, 32/20) i članku 32. Statuta Općine Sirač (»Županijski glasnik Bjelovarsko-bilogorske županije«, broj 19/09, 06/10, 03/13, 01/18, 03/21).

Odredbama Zakona o komunalnom gospodarstvu nije predviđena mogućnost da se jadna komunalna djelatnost istovremeno obavlja na više Zakonom propisanih organizacijskih oblika, a budući ostalim pozitivnim zakonima Republike Hrvatske nije dopušteno dvostruko financiranje iste stavke izdatka, obavljanje komunalne djelatnosti održavanja nerazvrstanih cesta ne smije se istovremeno povjeriti da ju obavlja javna ustanova koja je za to osnovana i pravna ili fizička osoba putem ugovora o obavljanju komunalne djelatnosti.

Ovom Odlukom Odluka o komunalnim djelatnostima usklađuje se navedenom.

Odluka o izmjenama i dopunama Odluke o komunalnim djelatnostima predstavlja opći akt koji se sukladno Zakonu o pravu na pristup informacijama (Narodne novine, broj 25/13, 85/15, 69/22) donosi i usvaja na način propisan člankom 11. istoga Zakona. Spomenuti članak propisuje da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interese građana i pravnih osoba.

Savjetovanje s javnošću započet će internetskom objavom nacrta Odluke o izmjenama i dopunama Odluke o komunalnim djelatnostima na službenim web stranicama Općine Sirač [www.sirac.hr](http://www.sirac.hr).

Nakon provedenog savjetovanja s javnošću, izrade izvješća o provedenom savjetovanju sa zainteresiranom javnošću, te prihvaćanja ili odbijanja prijedloga i mišljenja, nacrt Odluke o izmjenama i dopunama Odluke o komunalnim djelatnostima uputit će se na donošenje Općinskom vijeću Općine Sirač.